ΓΡΑΠΤΗ ΕΡΩΤΗΣΗ E-0630/00

υποβολή: Mara Ayuso Gonzlez (PPE-DE) προς την Επιτροπή

(3 Μαρτίου 2000)

Θέμα: Επιχειρήσεις δικαιούχοι επιστροφών κατά την εξαγωγή

Οι επιστροφές κατά την εξαγωγή έπαιξαν σημαντικό ρόλο στην προώθηση των γεωργικών εξαγωγών, και πολλές εξαγωγικές επιχειρήσεις της ΕΕ, που στην πλειονότητά τους ήταν εμπορευματικές και μεταποιητικές,πέβαλαν σχετική αίτηση και τις εισέπραξαν.

Μπορεί η Επιτροπή να διευκρινίσει ποιές ήταν οι δικαιούχες επιχειρήσεις που έλαβαν επιστροφές κατά την εξαγωγή για ετήσιο ποσόν άνω των 100.000 Ecu/ευρώ, αναφέροντας α) το συνολικό ύψος του ποσού που εισέπραξαν για κάθε έτος χωριστά στην περίοδο 1986 έως 1999, β) τη χώρα στην οποίαν ανήκουν ή στην οποία διατέθηκε το ποσόν αυτό, γ) τις εξαχθείσες καλλιέργειες ή προϊόντα (κεφάλαια), και δ) εάν πρόκειται για επιχειρήσεις αποκλειστικά και μόνο εμπορευματοποίησης (εξαγωγικές και/ή μεταποιητικές) ή και για επιχειρήσεις παραγωγής (γεωργικές ή κτηνοτροφικές);

Απάντηση του κ. Fischler εξ ονόματος της Επιτροπής

(13 Απριλίου 2000)

Η Επιτροπή θα ήθελε να επιστήσει την προσοχή του Αξιότιμου Μέλους του Κοινοβουλίου στο γεγονός ότι ένα μεγάλο μέρος των εργασιών εκχωρήθηκε στους οργανισμούς πληρωμής των κρατών μελών βάσει του νομικού συστήματος που διέπει την ανάληψη των κοινοτικών γεωργικών ενισχύσεων, συμπεριλαμβανομένων των επιστροφών κατά την εξαγωγή από τον κοινοτικό προϋπολογισμό και ειδικότερα από το Ευρωπαϊκό Γεωργικό Ταμείου Προσανατολισμού και Εγγυήσεων (ΕΓΤΠΕ) τμήμα εγγυήσεων (κανονισμός (ΕΚ) αριθ. 1258/1999 του Συμβουλίου της 17ης Μαΐου 1999, περί χρηματοδοτήσεως της κοινής γεωργικής πολιτικής(1) και κανονισμός (ΕΚ) αριθ. 296/96 της Επιτροπής της 16ης Φεβρουαρίου 1996, για τα στοιχεία που πρέπει να διαβιβάζουν τα κράτη μέλη και για την μηνιαία ανάληψη των δαπανών που χρηματοδοτούνται στο πλαίσιο του τμήματος εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) τμήμα εγγυήσεων και για την κατάργηση του κανονισμού (ΕΟΚ) αριθ. 296/96(2) που καθορίζει ορισμένες λεπτομέρειες εφαρμογής του κανονισμού (ΕΚ) αριθ. 1259/1999 του Συμβουλίου της 17ης Μαΐου 1999 σχετικά με τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής)(3). Άρα, οι εν λόγω οργανισμοί πληρωμής (οι οποίοι είναι εγκεκριμένοι από τα κράτη μέλη σύμφωνα με τις διατάξεις του κανονισμού (ΕΚ) αριθ. 1663/95 της Επιτροπής, της 7ης Ιουλίου 1995, για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά τη διαδικασία για την εκκαθάριση των λογαριασμών του ΕΓΤΠΕ τμήμα εγγυήσεων)(4), διαχειρίζονται άμεσα της αιτήσεις γεωργικών ενισχύσεων και συνεπώς διαθέτουν όλα τα στοιχεία που αφορούν τους δικαιούχους.

Αντιθέτως, η Επιτροπή δεν διαθέτει τα στοιχεία που ζήτησε το Αξιότιμο Μέλος του Κοινοβουλίου. Η Επιτροπή, για τις ανάγκες ελέγχου, λαμβάνει από τα κράτη μέλη λογιστικά στοιχεία τα οποία ορίζονται στην νομοθεσία. Με την κατάλληλη επεξεργασία των στοιχείων αυτών μπορούν να βρεθούν οι δικαιούχοι των ενισχύσεων. Ωστόσο, οι κοινοτικές διατάξεις που αφορούν την προστασία των δεδομένων προσωπικού χαρακτήρα που δυνάμει του άρθρου 286 (πρώην άρθρο 213B) της συνθήκης ΕΚ είναι δεσμευτικές για τα κοινοτικά όργανα, δεν επιτρέπουν στην Επιτροπή να αποκαλύψει τα στοιχεία αυτά.

(1) ΕΕ L 160 της 26.6.1999.

(2) ΕΕ L 39 της 17.2.1996.

(3) ΕΕ L 160 της 26.6.1999.

(4) ΕΕ L 158 της 8.7.1995.